stanford-oval/wikipedia huggingface dataset:
Kankari (Sastamala)
Maantiede

Järven pinta-ala on 17,8 hehtaaria ja sen pituus on 900 metriä ja leveys 500 metriä. Järveen laskee viisi suo- tai pelto-ojaa, joista yksi on Vähäjärven laskuoja. Kankarin luusua sijaitsee järven länsirannalla, josta saa alkunsa 3,2 kilometriä pitkä laskuoja Karpalistonjokeen, joka laskee Tupurlanjärveen.
Järven rantaviiva on 2,4 kilometriä pitkä ja ranta on pääosin moreeni- ja kalliopohjaista metsämaastoa. Rannoilla on neljä tilaa ja lukuisia loma-asuntoja. Itärannalla on luonnonsuojelualue.
Historiaa

Vuoden 1855−56 Kalmbergin kartastossa järven nimi kirjoitettiin "Kangasjärvi". Nimi on kartassa voinut sekoittua Jylhäjärven kanssa.
Auto & Technik Museum Sinsheim

Museon ulkotiloissa on esillä muun muassa Air Francen entinen Concorde ja neuvostoliittolainen Tupolev Tu-144.
Auto- und Technikmuseum Sinsheim on suuri tekniikan museo Saksassa Sinsheimin kaupungissa. Museo sisältää saksankielisen nimensä mukaisesti suuren määrän autoja ja muuta tekniikkaa sivuavaa esineistöä.
Museon näyttelytila on 30 000 neliömetriä sisätiloissa ja 50 000 neliömetriä ulkona. Näytteillä on yli 3 000 esinettä, muun muassa Air Francen entinen Concorde, neuvostoliittolainen Tupolev Tu-144 ja 50 muuta lentokonetta. Museossa on myös 300 autoa, 200 moottoripyörää, 27 veturia ja muita liikennevälineitä.
Aiheesta muualla

Kuvia tai muita tiedostoja aiheesta Auto & Technik Museum Sinsheim Wikimedia Commonsissa
Museon kotisivu englanniksi
Animalia (televisiosarja)

| Animalia |
| --- | --- |
Tyyli:  piirrossarja
Kestoaika:  24 min
Luoja(t):  Perustuu Graeme Basen "Animalia"-kirjaan
Pääosissa:  Brooke Anderson  Katie Leigh Christopher Hobbs Peta Johnson Robert Mark Klein Jason Anthony Griffith Dean O'Gorman Kate Higgins Joey Lotsko Wayne Gilbertson Sebastian Arcelus Dan Green Scottie Ray
Alkuperämaa:  Australia Iso-Britannia Kanada Yhdysvallat
Alkuperäiskieli:  englanti
Verkko:  Network Ten
Esitetty:  11. marraskuuta 2007 – 18. huhtikuuta 2008
Tuotantokausia:  2
Jaksoja:  40
Tuotanto
Tuottaja(t):  Tom Ruegger  Graeme Base  Ewan Burnett  Murray Pope  Bruce Johnson
Ohjaaja(t):  David Scott
Säveltäjä(t):  Christopher Elves
Tuotantoyhtiö(t):  Animalia Productions Porchlight Entertainment
Palkinnot
Voitetut:  Daytime Emmy (2009)
Ehdokkuudet:  Logie (2008)
Aiheesta muualla
Virallinen sivusto
IMDb 
Animalia on australialais-brittiläis-kanadalais-yhdysvaltalainen Emmy-palkittu piirrossarja, joka perustuu Graeme Basen 1986 kirjoittamaan samannimiseen kirjaan. Suomessa sarjaa on esitetty Yle TV2:lla.
Juoni

Sarja kertoo kahdesta lapsesta nimeltään Alex ja Nea. He käyvät kirjastossa ja löytävät sieltä jonkinmoisen portaalin. He astuvat siihen ja huomaavatkin pian olevansa puhuvien eläinten maailmassa. He päättävät tutustua maailmaan tarkemmin mutta varoen. He tapaavatkin siellä mm: Livingstone-leijonan, Saara-sarvikuonon, Anelma-alligaattorin, Tyrannicus-tiikerin, Bobo-gorillan ja Iku-iguaanin (joka myöhemmin paljastui polveutuvansa myös kameleontista) sekä monia muita eläimiä. He joutuvat etsimään itiökotia, jotka pitävät yllä Animalian Ydintä. Ydin on sairastunut ja sen vuoksi se sylkee itiökotia ajoittain ulos. Myöhemmin ilmeni, että Ytimen voi parantaa lopullisesti vain superitiöllä. Myöhemmin sarjassa lumikko (oikeasti pitkähäntäkärppä) nimeltä Valkohaamu alkaa varastaa itiökotia ja viedä kaiken tiedon niiden mukana pois Animaliasta tullakseen maailmojen valtiaaksi. Hänelle oli kerran annettu valtaa Animaliassa, mutta sitäkin hän oli käyttänyt pahaan ja sen vuoksi hänet karkotettiin tunneleihin, kunnes Alex vapautti hänet (vailla mitään aavistusta siitä kuka hän oli).
Hahmot

Alex & Nea (Alex & Zoe)
Taneli (Stanley)
Emma (Emma)
Bobo (G'Bubu)
Iku (Iggy)
Livingstone (Livingstone T. Lion)
Saara (Reenie)
Anelma (Allegra)
Tyrannicus (Tyrannicus)
Fuxia (Fuchsia)
Elli & Erno (Elni & Erno)
Herry & Horble (Harry & Horble)
Helmi & Hermanni (Melba & Melford)
Sapi & Sepi (Zee & Zed)
Niksu & Naksu (Bitsy & Snitzy)
Viljo & Valtti (Victor & Verbal)
Santeri (Rombolt)
Kirahvi (The Giraffe)
Tukaanit (The Toucans)
Perhoset (Butterflies)
Valkohaamu (The Creeper)
Omenanpohja (Peter Applebottom)
Louhkis (Dagmont Dragon)
Postinkantaja (Postman)
Kalevi-pappa (Carmine Chameleon)
Kaiku (Echo Elephant)
Anselmi-setä, Kerttuli-täti & Mauno-serkku (Uncle Anselm, Auntie Warbler & Cousin Magnus)
Oikku (Whim Unicorn)
Harmonia & Toivomus (Hope & Harmony Hogs)
Sininen lakki-hiiret (Blue Cap Mice)
Jaksot > 1. tuotantokausi

Terve, meidän täytyy mennä (Hello, We Must Be Going)
Näkemiin, meidän täytyy jäädä (Goodbye, We Must Be Staying)
Ajan sumu (The Mist of Time)
Riimien ruhtinaat (The Catcher in the Rhyme)
Muistot kateissa (Forget Me Not)
Livingstonen matka (Long Story Short)
Sanat hukassa (Righting the Writing)
Perhostalvi (Butterfly Winter)
Puhumaton Animaliassa (Speechless in Animalia)
Don Iguaani (Don Iguana)
Tuolla puolen (Over & Beyond)
Elämäni Pekka omenanpohjana (Being Peter Applebottom)
Animalian talenttikilpailu (Animalia's Talent-O-Topia)
Mielet vaihtoon (Brain Drain)
Pelastakaa suomme (Save Our Swamp)
Tunnelitöitä (Tunnel Vision)
Iku etsii itseään (Iggy's Quest)
Sanan mahti (What's The Good Word?)
Jaksot > 2. tuotantokausi

Alexin kunniasääntö (Alex's Secret Code)
Vihellys pimeässä (Whistling in the Dark)
Toimintakutsu (The Call to Action)
Maailma Ikun mukaan (The World According to Iggy)
Ainoastaan totuus (Nothing But The Truth)
Unenkutojat (The Dream-Weavers)
Eroon apeudesta (Getting Over The Glums)
Tunnelien kuningas (Tunnel King)
Päivä jolloin Nea kuunteli (The Day Zoe Listened)
Alexin aarresaari (Alex's Treasure Island)
Matka syyllisyyteen (Taking a Guilt Trip)
Sisäinen eläimemme (The Animal Within)
Kadonneen Helmin arvoitus (The Mystery of the Missing Melba)
Kauhutarinakarusselli (Scary Story-Go-Round)
Balladi Valkohaamusta (The Ballad of The Creeper)
A:sta Ö:hön (From A to Z)
Lohikäärmeen yö (The Dragon and The Night)
Huominen (Tomorrow)
Ytimen vartijat (Guardians of the Core)
Paratiisi (Paradise Found)
Takaisin nykypäivään (Back to The Present)
Mitä maailma tarvitsee nyt? (What the World Needs Now)
Äänirooleissa > Suomeksi

| 0 | 1 | 2 |
| --- | --- | --- |
|  Oskari Tamminen  | … |  Alex   |
|  Ella Jaakkola  | … |  Nea     |
|  Juhani Rajalin  | … |  Livingstone, Taneli   |
|  Susa Saukko  | … |  Anelma, Elli   |
|  Juha Paananen  | … |  Bobo, Omenanpohja, Tukaani, Postinkantaja   |
|  Petri Hanttu  | … |  Iku   |
|  Antti Pääkkönen  | … |  Sepi, Kopeustukaani   |
|  Markus Bäckman  | … |  Hermanni, Louhkis, Santeri, Herry   |
|  Sasu Moilanen  | … |  Tyrannicus   |
|  Ella Pyhältö  | … |  Fuxia, Naksu, Harmonia   |
|  Aku Laitinen  | … |  Valkohaamu   |
|  Pasi Ruohonen  | … |  Kertoja, Anselmi-setä, Horble   |
|  Elise Langenoja  | … |  Kerttuli-täti, Sapi   |
|  Mari Laari  | … |  Saara, Toivomus, Tukaani   |
|  Mika Ala-Panula  | … |  Viljo & Valtti   |
|  Seppo Pääkkönen  | … |  Erno, Mauno-serkku   |
|  Katja Sirkiä  | … |  Naksu, Nean äiti, Alexin äiti, Kaiku   |
|  Sanna Majuri  | … |  Helmi, Oikku, Niksu   |
Aiheesta muualla

Animalian jakso-opas (englanniksi)
Rosé

| Roseanne Park> Park Chae-young (박채영) |
| --- | --- |
 Roseanne Park vuonna 2024.
Henkilötiedot
Syntynyt: 11. helmikuuta 1997 (ikä 27) Auckland, Uusi-Seelanti
Kansalaisuus:  Etelä-Korea, Uusi-Seelanti
Muusikko
Taiteilijanimi:  Rosé
Laulukielet:  korea, englanti, japani
Aktiivisena:  2016-
Tyylilajit:  k-pop
Soittimet:  kitara ja piano 
Yhtyeet:  Blackpink
Levy-yhtiöt:  YG Entertainment, The Black Label
 Nimikirjoitus
Aiheesta muualla
Kotisivut
  [ Muokkaa Wikidatassa ] [ ohje ]  
Roseanne Park, tunnettu taiteilijanimellä Rosé (kor. 박채영, Park Chae-young, s. 11. helmikuuta 1997 Auckland, Uusi-Seelanti) on eteläkorealais-uusiseelantilainen laulaja. Rosé on syntynyt Uudessa-Seelannissa ja muutti seitsemänvuotiaana korealaisten vanhempiensa mukana Australiaan. 15-vuotiaana Rosé muutti Etelä-Koreaan. Hän kuuluu Blackpink-tyttöbändiin, joka debytoi vuonna 2016.
Rosé vasemmalla.
Rosé aloitti soolouransa debyyttialbumillaan R maaliskuussa 2021. Albumi on myynyt platinan verran Etelä-Koreassa Gaonin listan mukaan. Kesäkuussa 2024 Rosé liittyi Teddy Parkin levy-yhtiöön, The Black Labeliin. Hän julkaisi ensimmäisen studioalbuminsa Rosie joulukuussa 2024. Albumilla on 12 kappaletta.
Diskografia

Albumit
R (2021)
Rosie (2024)
Singlet
On The Ground (2021)
Gone (2021)
APT. (Feat. Bruno Mars) (2024)
number one girl (2024)
toxic till the end (2024)
Filmografia

2017 -  King of Mask Singer
2017 - Fantastic Duo 2
Hellman

Hellman on seuraavien henkilöiden sukunimi:
Alba Hellman (1845–1894), suomalainen opettaja ja filantrooppi
Alexander Hellman (1858–1937), suomalainen kamreeri, kelloseppä ja laestadiolaisen herätysliikkeen puhuja
Anders Viktor Hellman (1851–1902), suomalainen opettaja, Alba Hellmanin veli
Anja Suomalainen, o.s. Hellman (s. 1966), suomalainen koripalloilija
Arthur Hellman (1874–1937), suomalainen nahkuri ja teollisuusmies
Chuck Hellman (1902–1986), suomalais-yhdysvaltalainen nyrkkeilijä
Edit Reinilä-Hellman (1877–1935), suomalainen kotitalousopettaja, rehtori ja keittokirjojen tekijä
Elna Hellman (1896–1981), suomalainen näyttelijä
Fredrik Hellman (1852–1925), suomalainen pappi ja valtiopäivämies
Heikki Hellman (s. 1955), suomalainen sanomalehtitoimittaja ja journalistiikan professori
Hilda Hellman (1839–1901), raittiustyön uranuurtaja
Ivar Hellman (1891–1994), ruotsalainen kapellimestari, kuoronjohtaja ja säveltäjä
Jakob Hellman (s. 1965), ruotsalainen muusikko
J. F. Hellman (1854–1917), suomalainen uskonnollinen kirjailija
John Hellman (1892–1983), suomalainen jääkärieverstiluutnantti
Kalle Hellman, Kalle Kalervo (1867–1947), suomalainen puutarhuri, puutarhanhoidon opettaja ja tietokirjailija
Karin Hellman (1915–2004), suomalainen taidemaalari
Karl Nikolai Hellman (1875–1943), suomalainen musiikkiluutnantti, kapellimestari ja director musices
Lillian Hellman (1905–1984), yhdysvaltalainen näytelmäkirjailija
Martin Hellman (s. 1945), yhdysvaltalainen kryptologi, toinen Diffie-Hellman-salausprotokollan keksijöistä
Monte Hellman (1929–2021), yhdysvaltalainen elokuvaohjaaja
Olavi Hellman (1928–2015), matemaatikko, professori
Ossian Hellman (1883–1981), suomalainen lakitieteen tohtori ja hallintoneuvos
Veera Hellman (s. 2002), suomalainen jalkapalloilija
Verneri Hellman (s. 2003), suomalainen jääkiekkoilija
Walfrid Hellman (1883–1952), ruotsalainen ampuja
Åke Hellman (1915–2017), suomalainen taidemaalari
Åsa Hellman (s. 1947), suomalainen keraamikko.
Matti Helkama, vuoteen 1926 Hellman (1913–2006), yritysjohtaja ja kauppaneuvos
Paavo Helkama, vuoteen 1926 Hellman (1916–1977), yritysjohtaja ja kaupaneuvos
Eero Helkama, vuoteen 1926 Hellman  (1920–2000), yritysjohtaja ja kolumnisti
Artturi Hellemaa, vuoteen 1923 Hellman (1893–1976), suomalainen kauppaneuvos, Arthur Hellmanin poika
Arvi Helleranta, vuoteen 1923 Hellman, 1923–1956 Hellemaa (1900–1971), suomalainen teollisuusneuvos, Arthur Hellmanin poika
Juho Helomaa, vuoteen 1906 Hellman (1842–1917), suomalainen kiertokoulunopettaja ja kansanrunoilija
Einari Merikallio, vuoteen 1905 Hellman (1888–1961), suomalainen lintutieteilijä ja opettaja
Lauri Merikallio, vuoteen 1905 Hellman (1886–1971), suomalainen opettaja ja tietokirjailija
Pauli Merikallio, vuoteen 1905 Hellman (1903–1996), suomalainen gynekologi ja keksijä
| --- | --- |
: Tällä täsmennyssivulla luetellaan henkilöitä, joilla on sama sukunimi.
Sorvijärvi (Häijää)

| Sorvijärvi |
| --- | --- |
Maanosa:  Eurooppa
Valtiot:  Suomi
Maakunnat:  Pirkanmaa‎
Kunnat:  Sastamala
Koordinaatit:  61°30′31″N, 23°03′22″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Saikkalanjoen valuma-alue‎ (35.16)
Laskuoja:  oja Jänniin 
Järvinumero:  35.161.1.012
Mittaustietoja
Pinnankorkeus:  87,5 m 
Rantaviiva:  0,85 km 
Pinta-ala:  0,034 km² 
 fiSorvijärvi 
Sorvijärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Saikkalanjoen valuma-alueeseen. Valuma-alueen laskujoki Saikkalanjoki laskee Kuloveteen Salmissa.
Maantiede

Järven pinta-ala on 3,4 hehtaaria ja sen pituus on 450 metriä ja leveys 150 metriä. Järveen laskee kaksi ojaa, joista toinen on Matolammin laskuoja. Sen luusua sijaitsee järven etelärannalla, josta saa alkunsa 200 metriä pitkä laskuoja Jänniin, jonka kautta vedet laskevat Saikkalanjokeen.
Järven rantaviiva on 0,85 kilometriä pitkä ja ranta on pääosin peltomaata. Sen rannalla on yksi maatila ja pari loma-asuntoa, joille johtaa tiet Häijäältä ja Uotsolasta.
Etymologiaa

Unto Salo on ehdottanut Mouhijärven Uotsolan seudun paikannimistöön perustuen, että alue oli saamenkielisten asukkaiden nautinta-aluetta vielä keskiajan kynnyksellä. Hänen mukaansa suomalaisasutus saapui seudulle 1100–1200-luvuilla, jolloin saamelaiset paikannimet siirtyivät suomalaisten suuhun ja välittyivät sen vuoksi nykypäiviin asti. Salo on myös väittänyt Sorvijärven sopivan tähän nimistöön, koska sorvi tarkoittaa saamenkielessä sarvea. Myös kylän nimi Mustianoja olisi viittannut hänen mukaansa ”tummiin asukkaisiin”.
Ethiopian Airlinesin lento 409

| Ethiopian Airlinesin lennon 409 onnettomuus |
| --- | --- |
 Onnettomuuskone vuonna 2009.
Yhteenveto
Päivämäärä:  25. tammikuuta 2010
Onnettomuustyyppi:  lentäjien väsymys ja kyvyttömyys toimia, mereensyöksy
Tapahtumapaikka:  Välimeri Libanonin edustalla.
Lähtöpaikka:   Rafik Haririn kansainvälinen lentoasema, Beirut, Libanon
Määränpää:   Bolen kansainvälinen lentoasema, Addis Abeba, Etiopia
Kuolleita:  90
Loukkaantuneita:  0
Eloonjääneitä:  0
Lentokone
Konetyyppi:  Boeing 737-8AS
Lentoyhtiö:  Ethiopian Airlines
Rekisteritunnus:  ET-ANB
Matkustajia:  83
Miehistöä:  7
Ethiopian Airlinesin lennon 409 onnettomuus tapahtui 25. tammikuuta 2010, kun Ethiopian Airlinesin vuokraama Boeing 737-8AS syöksyi Välimereen Libanonin edustalla pian lähdön jälkeen. Kone nousi Rafik Haririn kansainväliseltä lentoasemalta Beirutista kohti Addis Abebaa 2.37 paikallista aikaa mukanaan 83 matkustajaa ja seitsemän miehistön jäsentä. Toistaiseksi tuntemattomasta syystä kone katosi tutkasta noin kello 02:42 paikallista aikaa. Koneen piti saapua Addis Abebaan aikataulun mukaan klo 7.50 (04:50 UTC) paikallista aikaa. Kaikki matkustajat ja miehistön jäsenet kuolivat turmassa. Kaikkien koneessa olleiden ruumit, koneen musta laatikko sekä useita lentokoneen osia nostettiin merestä.
Koneen kapteenilla oli lentoyhtiön mukaan kokemusta yli 20 vuotta erityyppisistä matkustajakoneista. Onnettomuus on Ethiopian Airlinesin pahin sitten vuoden 1996, jolloin terroristit kaappasivat Nairobista Addis Abebaan matkalla olleen koneen ja 123 ihmistä 175:stä kuoli epäonnistuneen laskeutumisen jälkeen.
Lentoyhtiö

Ethiopian Airlines on vuonna 1945 perustettu Etiopian kansallinen lentoyhtiö. Yhtiön omistaa kokonaisuudessaan Etiopian valtio. Ethiopian Airlinesilla on 37 lentokonetta ja 56 kohdetta. Yhtiön solmukohtana toimii Addis Abeban Bolen kansainvälinen lentoasema. Lentoyhtiö työllistää yli 5 000 henkeä. Yhtiön laivaston keski-ikä oli vuonna 2010 noin 10,7 vuotta.
Toisin kuin useat muut afrikkalaiset lentoyhtiöt, Ethiopian Airlines on hoitanut turvallisuusasiansa hyvin. Sitä pidetään yhtenä Afrikan turvallisimmista lentoyhtiöistä, ja se on yksi harvoista afrikkalaisista lentoyhtiöistä, joka tuottaa voittoa. Ennen lennon 409 onnettomuutta yhtiölle on sattunut vain kaksi kuolonuhreja vaatinutta onnettomuutta: lennon 604 onnettomuus (15.9.1988) ja lennon 961 kaappaus 26.11.1996).
Lentoreitti

Ethiopian Airlines liikennöi säännöllisesti Addis Abeban ja Beirutin välillä. Kaupunkien välimatka on noin 2 765 km.
Lentokone

Onnettomuuskone oli Boeingin valmistama Boeing 737-8AS, joka oli vuokrattu irlantilaiselta Ryanairilta Ethiopian Airlinesille. Se saapui Ethiopian Airlinesin laivaston väreihin maalattuna 12. syyskuuta 2009. Koneen rekisteri oli ET-ANB ja siinä oli 189 matkustajapaikkaa. Kone teki ensilentonsa 18. tammikuuta 2002. Ethiopian Airlinesin mukaan kone oli ollut edellisen kerran teknisessä tarkastuksessa 25. joulukuuta 2009, jolloin koneen kunnossa ei havaittu poikkeamia.
Boeing 737 lentokonetyyppi teki ensilentonsa vuonna 1967 ja aloitti reittiliikenteessä helmikuussa 1968. Boeing 737 -koneperhe on saanut sittemmin jatkoa lukuisilla alatyypeillä, ja siitä tuli myydyin suihkumoottorilentokone. Konetyyppiä oli valmistettu ennen Ethiopian Airlinesin onnettomuutta yli 6 000 kappaletta. Keskimäärin ilmassa on koko ajan 1 250 Boeing 737 -tyyppistä lentokonetta ja joka viides sekunti Boeing 737 -kone nousee tai laskeutuu. Boeing 737 -konetta pidetään hyvin luotettavana verrattuna tuotantomääriin ja kokonaislentokilometreihin.
Onnettomuus

Ethiopian Airlinesin lento 409 lähti Libanonin pääkaupungista, Beirutista aamulla 02:25 paikallista aikaa (00:25 UTC) kohti Addis Abebaa, Etiopiaa. Lentoyhtiön mukaan pian koneen nousun jälkeen lennonjohtajat kadottivat koneen tutkasta. The Daily Telegraph kertoi aluksi, että kone ehti olla ilmassa jopa 45 minuuttia ennen kuin se katosi tutkasta, mutta korjasi myöhemmin väittämän.
METAR-tietojen mukaan tuulen nopeus oli kahdeksan solmua vaihtelevista suunnista. Näkyvyys alueella oli noin kahdeksan kilometriä. Alueella raportoitiin olevan myös ukkosmyrskyjä. Libanonin liikenneministeri Ghazi Aridi kertoi onnettomuuden jälkeisenä päivänä, että lennonjohto oli kehottanut koneen lentäjiä muuttamaan koneen lentosuuntaa. Lentäjät eivät korjanneet kurssiaan ja kone teki jyrkän käännöksen noin 8 000 jalan korkeudessa. Tämän jälkeen lennonjohto menetti radioyhteyden koneeseen.
Onnettomuuden silminnäkijöiden kertoman mukaan kone oli räjähtänyt ilmassa ja hajonnut useisiin osiin ennen syöksyään mereen. Libanonin presidentti Michel Suleiman totesi Cyprus Mailille, ettei ole perusteita epäillä onnettomuuden syyksi terrori-iskua.
Onnettomuuspaikka sijaitsee noin kolme ja puoli kilometriä länteen rannikkokylä Na'amehista ja noin kuusi kilometriä Rafik Haririn kansainvälisestä lentoasemasta pohjoiseen. Libanonin armeija on osallistunut ruumiiden ja hylyn osien keräämiseen.
Uhrit

Koneessa oli onnettomuushetkellä 83 matkustajaa ja seitsemän miehistön jäsentä. Suurin osa matkustajista oli libanonilaisia ja etiopialaisia. Lisäksi matkustajien joukossa oli yksittäisiä muiden maiden kansalaisia. Koneen miehistö oli etiopialainen. Kaikkien koneessa olleiden matkustajien ruumit löydettiin merestä seuraavien päivien aikana.
Etiopian Airlines julkaisi pian onnettomuuden jälkeen koneessa olleiden matkustajien kansalaisuudet. Libanonin hallitus ilmoitti myöhemmin, että Ranskan Libanonin-suurlähettilään vaimo oli uhrien joukossa.
Löydetyt ruumiit  siirrettiin Rafik Haririn yliopistolliseen sairaalaan, jossa ne tunnistettiin.
| Valtio | Matkustajia | Miehistöä | Yhteensä |
| --- | --- | --- | --- |
|  Libanon | 51 | - | 51 |
|  Etiopia | 24 | 7 | 31 |
|  Iso-Britannia | 2 | - | 2 |
|  Kanada | 1 | - | 1 |
|  Ranska | 1 | - | 1 |
|  Irak | 1 | - | 1 |
|  Venäjä | 1 | - | 1 |
|   Syyria | 1 | - | 1 |
|  Turkki | 1 | - | 1 |
| Yhteensä | 83 | 7 | 90 |
Onnettomuustutkinta

Onnettomuustutkinta on aloitettu ja siihen osallistuu Boeing, National Transportation Safety Board (NTSB) sekä Libanonin viranomaiset. Koneen mustan laatikon kerrottiin löytyneen merestä myöhään seuraavana päivänä. Laatikko makasi noin 500 metrin syvyydessä ja sen löysi yhdysvaltalainen pelastusryhmä. Toisaalta laatikon sanottiin myös sijaitsevan kymmenen kilometrin päässä rannikolta noin 1,3 kilometrin syvyydessä. Laatikko nostettiin merestä 8. helmikuuta.
Lentoarvotallennin on lähetetty Ranskaan onnettomuustutkintaa varten.
Reaktiot

Lentoyhtiö Ethiopian Airlines myönsi julkisesti vasta aamuseitsemältä Addis Abebasta, että yksi yhtiön koneista oli tuhoutunut. Kansainväliset uutistoimistot, muun muassa Reuters ja AFP uutisoivat asiasta jo pian onnettomuuden jälkeen. Libanonin pääministeri Saad Hariri julisti maanantaiksi maansurun koneessa olleiden libanonilaisten muistoksi.
Koneen valmistanut Boeing esitti onnettomuuden jälkeen surunvalittelunsa ja lupasi osallistua onnettomuustutkintaan. Lentoyhtiö lähetti tapahtumapaikalle 14 ihmisen onnettomuustutkintaryhmän sekä kriisityöntekijöitä omaisten luo lähtö- ja määränpääkentille. 14. helmikuuta pidettiin Ethiopian Airlinesin järjestämä muistotilaisuus uhrien muistoksi Addis Abebassa.
Aiheesta muualla

Wikiuutisissa on aiheeseen liittyvä uutinen: Ethiopian Airlinesin kone syöksyi Välimereen – 90 kuoli
90 kuoli lentokoneen syöksyttyä Välimereen - Helsingin Sanomat (Arkistoitu – Internet Archive)
Crash au Liban: deux autres Français parmi les victimes - Le Figaro (ranskaksi)
Ninety feared dead in Lebanon crash - Cyprus Mail (englanniksi)
Ethiopian plane crashes off Beirut, 90 feared dead - Reuters (englanniksi)
Names of Lebanese Passengers Released from Plane Crash, Naharnet News Desk (englanniksi)
← 2009  Vuoden 2010 lento-onnettomuudet ja vaaratilanteet  2011 →
Taban Airin lento 6437 (24.1.)
Ethiopian Airlinesin lento 409 (25.1.)
Trigana Air Servicen lento 168 (11.2.)
Aviastar-TU:n lento 1906 (22.3.)
Smolenskin lento-onnettomuus (10.4.)
Merpati Nusantara Airlinesin lento 836 (13.4.)
Cathay Pacificin lento 780 (13.4.)
Aerounion – Aerotransporte de Carga Unionin lento 302 (13.4.)
Afriqiyah Airwaysin lento 771 (12.5.)
Pamir Airwaysin lento 112 (17.5.)
Air India Expressin lento 812 (22.5.)
Lufthansa Cargon lento 8460 (27.7.)
Airbluen lento 202 (28.7.)
Katekavian lento 9357 (3.8.)
AIRESin lento 8250 (16.8.)
Agni Airin lento 101 (24.8.)
Henan Airlinesin lento 8387 (24.8.)
Filairin onnettomuus 2010 (25.8.)
UPS Airlinesin lento 6 (3.9.)
Alrosa Mirny Air Enterprisen lento 514 (7.9.)
Conviasan lento 2350 (13.9.)
Transafrik Internationalin lento 662 (12.10.)
Qantasin lento 32 (4.11.)
Aero Caribbean lento 883 (4.11.)
Jahangir Siddiqui Airin onnettomuus 2010 (5.11.)
Tarco Airilinesin onnettomuus 2010 (11.11.)
Sun Wayn lento 4412 (28.11.)
South East Airlinesin lento 372 (4.12.)
Suunniteltu lentoreitti ja onnettomuuspaikka kartalla punaisella.
Mansikkapiirakka

Täyteläinen mansikkapiirakka.
Mansikkapiirakka on piirakka, joka täytetään pääasiassa mansikoilla. Mansikkapiirakan päälle voidaan myös lisätä kermavaahtoa. Sen mausteeksi sopii vanilja ja täytteeseen mansikoiden lisäksi sopii maitopohjaiset aineet, kuten ranskankerma, tuorejuusto tai kerma. Mansikoiden sekaan laitetaan joskus esimerkiksi raparperia tai omenaa. Piirakan päälle voidaan tehdä murotaikinan kaltainen murukerros.
Toivo V. Lipponen

Toivo Vilhelm Lipponen (16. marraskuuta 1902 Salla – 21. heinäkuuta 1970 Turku) oli suomalainen sotakirjailija.
Lipposen romaani Kersanttina Kannaksen kamppailussa perustui hänen omiin sotakokemuksiinsa talvisodan Summan rintamalla.
Lipponen julkaisi 1950- ja 1960–luvuilla sekä vielä 1970–luvun alussa useita kirjoituksia sanomalehdissä ja aikakauslehdissä, joissa hän arvosteli vasemmistolaisuuden ja tiedotusvälineiden näkemyksiä aseistariisunnasta, pasifismista ja Suomen joutumisesta sotaan. Lipponen arvosteli myös Väinö Linnan kirjojen johtoajatusta sodan vastustamisesta. Lipposen mielestä kustantajat eivät julkaisseet hänen myöhemmin kirjoittamiaan käsikirjoituksia sensuurin takia.
Lipponen asui sodan jälkeen Turussa.
Teoksia

Kersanttina Kannaksen kamppailussa : romaani.   Karisto 1940, 4. painos 1940 (ilmestyi Ruotsissa nimellä Med pansarvärnskanon i "Mannerheimlinjen" : krigsminnen, Fahlcrantz & Gumaelius, Stockholm 1940)
Carl Malmsten

| Carl Malmsten |
| --- | --- |
 Carl Malmsten 1940-luvulla.
Henkilötiedot
Syntynyt: 7. joulukuuta 1888
Kuollut: 13. elokuuta 1972 (83 vuotta)
Ammatti:  muotoilija
Muut tiedot
 Nimikirjoitus
Carl Malmsten (7. joulukuuta 1888 – 13. elokuuta 1972) oli ruotsalainen muotoilija ja sisustussuunnittelija. Hänet tunnetaan erityisesti huonekaluistaan. Malmsten suunnitteli muun muassa Tukholman kaupungintalon, Ulriksdalin linnan ja Tukholman konserttitalon sisustuksen.
Kuvia

Tukholman kaupunginvaltuuston sali
Tukholman konserttitalon tuoleja